

**УРОК: Комплименти**

 **Павлина Божкова, преподавател в СУ Св. Паисий Хилендарски , гр. Златица**

**Часът е проведен в I „б“ клас на 15.11.2017 г.**

*„С помощта на комплимента ние можем*

*да повдигнем настроението на човек,*

*да го ободрим, да го поощрим, да го усмихнем“*

**Цел на урока**

* *Учениците да почувстват, че са част от една общност, която трябва да си помага и уважава;*

 *Учениците да усъвършенстват уменията си да признават и поощряват положителните качества на съучениците си;*

* *Учениците да умеят да правят комплимент и да отговарят подходящо.*

**Описание**

 *Урокът протече в рамките на един учебен часа.*

*На дъската нарисувах три големи лица. Едното лице беше „щастливо“, другото – „неутрално“, а третото – „тъжно“. Показах лицата на децата, като оставих достатъчно разстояние между тях. Попитах ги, какво са почувствали, когато са влезнали в класната стая през първия учебен ден, дали са били леко изплашени или притеснени. След това помолих учениците да погледнат трите лица и да застанат до лицето, което най-добре отговаря на тяхното усещане. Повечето деца застанаха при усмихнатото личице, което много ме зарадва. Няколко споделиха, че са имали притеснения и страхове, дали ще се справят с поставените им задачи, дали госпожата ще е добра и др. Нито едно дете не застана при намръщеното лице.*

*След това ги помолих да отидат при лицето, което показва как се чувстват днес. Само 2-3 деца застанаха на неутралното, всички други при усмихнатото.*

*Говорихме какво се случва в класната стая, та всички вече са спокойни и усмихнати. Те казаха, че вече са се опознали, станали са приятели и се чувстват добре.*

*За да стигнем до това, какво е комплимент, попитах децата как можем да зарадваме някои. Те казаха- да го прегърнем, да му подарим нещо или да му кажем нещо хубаво. Така обяснихме – Какво е комплимент?*

*Подчертахте, че когато правят комплимент, те трябва да са искрени и непременно да благодарят за комплимента, ако го правят на тях.*

*Накрая на часа играхме ролева игра. Разделихме се по двойки, хванат за ръце, някои даже се затанцуваха. Единия трябва да каже комплимент на другия и той да благодари. А после сменяват ролите. Много се забавлявахме.*

**От коментарите в час**

*Много е хубаво някои да ти направи комплимент – споделят децата в края на часа.*

**Идеи за надграждане**